cyanic-selkie/wikianc huggingface dataset:
Den fattige i Det gamle testamentet
Moralsk vurdering av ani
Et spesielt fenomen er at det i enkelte grupperinger og tider har ani vært benyttet som en hedersbetegnelse. I 1 Krønikebok 15:18, 20; Nehemja 12:9 er det en som heter Oni (=konsonantene i ani). Men dette egennavnet trenger ikke være avledet av ani (urettferdig behandlet), men kan også være avledet av anah «svar» - (Jahve har svart meg og gitt meg et barn). Også Salomo benytter ani som en tittel på seg selv i 1 Krønikebok 22:14 hvor han legger frem en bønn: «Se, i min ani har jeg laget Herrens hus, med omkring 100.000 (talenter) gull og omkring 1 000 000 sølv». Hvis dette skal handle om økonomisk fattigdom, sammenligner iallfall ikke kongen seg med sine borgere. I Salme 119:50 finner man fremtredende tendenser til en fattigdomsfromhet. «Min trøst i min ani er at ditt ord gir meg liv». I 119:92 uttrykkes videre: «Hvis ikke din lov hadde vært min lyst, hadde jeg gått til grunne i min ani». I Job 36:7-8 er det å være ani og det å være rettferdig (sadik) som to sider av samme sak. Det synes i Forkynneren 6:8 som om den fattige er klok, imens den rike er en dåre - og den fattige stiller spørsmål ved sine fortrinn. Kanskje mest utnyttes dette paradokset i Sakarja 9:9 hvor den kommende kongen skal komme ridende på et esel. I disse sammenhengene synes ani å bety ydmyk, og at de er urettferdig behandlet er mindre fremtredende.
To tilfeller som ikke passer i noen av kategoriene er Ordspråkene 15:15 hvor det heter at «alle dager for den fattige er onde». Et merkelig og ironisk utsagn i Jesaja 10:30 lyder ani Anatot. Anatot er en by, og profeten spiller på alliterasjon mellom ani og Anatot. Anatot kommer trolig av gudinnenavnet Anat – som man har oppkalt en by i Benjamin etter. Men det usikkert hvordan man skal forstå utsagnet.
Begrepet anav
Begrepet anav ligger nær begrepet ani og benyttes i alt 28 ganger i Det gamle testamente. Dette begrepet har to bruksområder, enten "ydmyk" eller «ydmyket». Det er klart at 4 Mosebok 12:3 hvor det står: «Men Moses var en meget anav mann, mere enn alle mennesker på jorden». så betyr det «ydmyk». Også Salme 25:9 hvor det står: «Han leder de saktmodige i det som rett er, og lærer de anavim sin vei». (Salme 34:3; også 37:11; 69:33; Jesaja 29:19). Det samme fromhetsbildet synes også i Zephaniah 2:3 «Søk Herren, alle dere anavim i landet, som holder hans lov! Søk rettferdighet, søk saktmodighet! Kanskje I blir skjult på Herrens vredes dag».
Mindre klart er det hvordan Salme 10:17; 147:6; 149:4; Ordspråkene 3:34; 16:19; Jesaja 32:7 og 61:1 skal forstås. Her har man et trekk ved anav at de skal bli frelst, eller hjulpet. Jesaja 61:1 lyder: «Herrens, Israels Guds Ånd er over mig, fordi Herren har salvet mig til å forkynne et godt budskap for de saktmodige; han har sendt mig til å forbinde dem som har et sønderbrutt hjerte, til å utrope frihet for de fangne og løslatelse for de bundne,...» I Salme 22:27 er det heller ikke tale om noen fiende og noen frelse, med mindre man ser verset i en større kontekst. Kanskje verset innebærer at man har sultet, og at man så skal få spise seg mett? Teksten går: «De saktmodige skal ete og bli mette; de som søker Herren, skal love ham; eders hjerte leve til evig tid!»
Begrepet betyr mer åpenlyst «ydmyket» i Salme 9:13, 19; 10:12; 76:10; Ordspråkene 14:21; Jesaja 10:4; Amos 2:7; 8:4. I denne betydningen ligger begrepet meget nær ani. Et representativt eksempel for disse forekomstene er Jesaja 11:4: «Men han skal dømme de ringe med rettferdighet og skifte rett med rettvishet for anavim på jorden, og han skal slå jorden med sin munns ris og drepe den ugudelige med sine leppers ånde». Et annet godt eksempel er Amos 2:7: «De som higer etter å se støv på de svakes (dalim) hoder og bøier retten for anavim».
Hasor og mahsor  «manglende»
Hasor forekommer i alt 45 ganger i Det gamle testamente. Ordet er meget godt oversatt til norsk med ordet «mangle». Når Abraham forhandler med Gud om antall rettferdige i Sodom, spør han: "hva hvis det mangler fem på femti rettferdige? (1 Mosebok 18:28). Ordet brukes også til å beskrive vannstanden under syndefloden. Etter femti dager «manglet» det på at vannet dekket hele jorden – dvs. det gjorde ikke det lenger (1 Mosebok 8:3, 5). I Salme 8:6 benyttes det om menneskebarnet som «mangler» lite på gudene, og er kront med ære og herlighet.
Den hyppigste bruken av ordet i Det gamle testamentet er for å beskrive hvordan gudens nåde gjør at folket ikke mangler noe. I 2 Mosebok 16:18 står det at folket «manglet» aldri manna (også 5 Mosebok 2:7; 8:9; Nehemja 9:21). I Salme 23:1 heter det etter at Herren er min hyrde: «jeg mangler ingen ting» (også Salme 34:10; Jesaja 51:14). I Dommerne 18:10 heter det at Danittene skal gå til et land der de ikke mangler noe. I Dommerne 19:19-20 kommer Efraimitten til Gibea for å overnatte, og der bor han hos en gammel mann og "mangler ingenting". I 1 Kongebok 17:14 lover Elija at det aldri skal «mangle» mel i krukken eller olje i flasken inntil det regner i Israel. Den som har en god hustru vil aldri mangle noe (Ordspråkene 31:11). I Jesaja 51:14 blir de som er fanget lovet, at snart skal de ikke lenger mangle sitt brød. På en lignende måte spør farao Jeroboam i 1 Kongebok 11:22 «Hva mangler du her, så du vil dra til ditt land?»
Men i enkelte forekomster betyr ordet virkelig å mangle. I Jesaja 32:6 om hvordan hyklere tar brødet fra den sultne, og lar den tørste «mangle» drikke. I Esekiel 4:16-17 bestemmer engelen at han skal bryte staven av brød og vann til Jerusalem, slik at de skal «mangle» det. I Jeremia 44:18 klager folket fordi etter de sluttet å ofre drikkoffer til himmeldronningen, har de «manglet alt». «Med sverd og hunger har vi omkommet». Likeledes i Amos 4:6 sier Jahve: «Jeg har latt dere gå med tom munn i alle byene deres, og latt dere mangle brød på alle steder, men likevel har dere ikke vendt om til meg». Et av de mest uhyggelige bilder tegnes av Job 30:3 hvor de utstøtte gnager det tørre på de forlatte steder fordi de mangler mat. I 5 Mosebok 15:7-8 gis loven at dersom det er en fattig (ebjon) blant deg, så skal man rundhåndet gi ham det han «mangler». I forbannelsen som gis i 5 Mosebok 28 dersom Israel bryter Herrens pakt, skal Herren hjelpe fienden og sende dem mot Israel «med hunger, tørst, nakenhet og mangel» (5 Mosebok 28:48). Videre i vers 57 står det at under beleiringen skal kvinnen spise sine egne barn som hun føder i hemmelighet fordi hun mangler mat. Da Joab hadde drept Abner i 2 Samuelsbok 3:29 uttaler David en forbannelse over Joab, hvor han mener at skylden for mordet skal ligge på ham, så han mangler mat. I Ordspråkene 6:11 heter det at den late fort blir fattig og mangler alt. Fattigdommen kommer over ham som en landstryker og mangelen som et manns skjold. I Ordspråkene 11:24 heter det at noen strør ut, men blir rikere, andre er gjerrige, men mangler dog bare mer. I Ordspråkene 14:23 heter det at «I alt arbeid blir det profitt, men i leppers tale (tomsnakk) blir det mangel». Videre i Ordspråkene 21:5 heter det: «Den flittiges plan fører til vinning, men hastverk fører til tap». Og 21:17 «Den mann som mangler kjærlighet til glede, han elsker vin og olje. Han blir ikke rik». I tråd med tankegangen i ani og ebjon: Ordspråkene 22:16: «Den som undertrykker den svake (dal) for å gjøre stor sin rikdom skal mangle». Og Ordspråkene 28:27 «Den som gir til den trengende skal aldri mangle noe, men over den som lukker øynene skal det være mange forbannelser».
Ordet hasor forekommer også som adjektiv «manglende». I 1 Samuelsbok 21:16, tretten ganger i Ordspråkene 6:32; 7:7; 9:4, 16; 10:13, 21; 11:12; 12:9, 11; 13:25; 15:21; 17:18; 24:30; 28:16, 22; 31:11og en gang i Forkynneren 10:3 betyr det å mangle klokskap hokmah eller forstand binah. Dette vil være en form for mangel bare i overført betydning.
R´ash rish  og rosh  «Ubemidlet»
Enda mer entydig en ebjon betyr rosh å være fattig. Ordet finnes i formen resh 7 ganger og rosh forekommer 24 ganger. og i formen r'esh 2 ganger. Ordet benyttes bare noen få ganger i Samuelsbøkene, og finnes ellers nesten bare i Ordspråkene. I 2 Samuelsbok 12:1-4 er det snakk om en rik mann som har mange sauer, og en fattig som bare har ett lam som sover i hans egen seng. I 1 Samuelsbok 18:23 sier Sauls tjener til David: «Jeg er jo en fattig og lite anerkjent mann». I Salme 34:11 Heter det at unge løver er rosh og hungrer. I Salme 82:3 er det krav om at rosh og den farløse må få sin rett. I Ordspråkene 10:4 blir den late rosh og den flittige asar (rik). Og Ordspråkene 13:7 observerer at noen ter seg som rike, men har ingenting andre ter seg som fattige, men har stor rikdom. Den rike har penger til løsepenge, imens rosh er det ingen som truer (13:8). Den fattige hates selv av sine venner, men mange elsker den rike (14:20; også 19:7). Den fattige ber med ydmyke bønner, den rike svarer med harde ord. Den rike hersker over rosh og låntageren blir långiverens slave (22:7).
Rosh sitt land gir mye mat, men fordi de gjør urett blir det tatt bort (Ordspråkene 13:23). Man skal ikke spotte en fattig, for da håner man hans skaper (Ordspråkene 17:5; 22:2; 29:13; Forkynneren 4:14; 5:7).
Men det er bedre å være rosh og ustraffelig enn rik, falsk og dum (Ordspråkene 19:1) eller en løgner (vers 22; også 22:6). Det å undertrykke rosh er som et regn som skyller bort kornet så det ikke blir brød (28:3).
Andre begreper som kan relateres til fattigdom
To andre begreper som ikke direkte betyr «fattig» kan også nevnes: Det først er dak som betyr krenket og finnes 4 ganger Det andre er det meget fysiske uttryket «å være sulten» ra'ab  som finnes 134 ganger i 120 vers. To andre kategorier som ofte blir regnet som standard eksempler på fattige er jatom «den farløse» og almanah  «enken». Kun i Salme 10:8, 10, 14 (3x)finnes halkah «hjelpeløs».
Fyllingen Fotball
Fyllingen Fotball (6. juni 1946 – 1. januar 2012) var en fotballklubb fra Fyllingsdalen i Bergen. Klubben er den historisk nest største fotballklubben i Bergen, etter. De siste årene ble klubben divisjonsmessig forbigått av, og i 2012 ble klubbene sammenslått til FK Fyllingsdalen.
Historikk
Fyllingen kom til cupfinalen i 1990. Der ble det NM-sølv etter 1–5 tap mot. Fyllingen har vært i eliteserien flere sesonger, første gang i 1990 etter å rykket rask opp igjennom divisjonssystemet årene før. Fyllingen spilte i cupvinnercupen i 1991. Fyllingen er også kjent for å ha hatt den tidligere landslagsspilleren Per-Ove Ludvigsen og tidligere måltyven Paul Tengs i stallen på starten av 90-tallet.
Sammenslåing med Løv-Ham
Selv om de siste årene hadde tatt over det sportslige hegemoniet i Fyllingsdalen, var det fortsatt Fyllingen som mobiliserer størst støtte blant innbyggerne i dalen. Dette, kombinert med Løv-Hams svake økonomi og Fyllingens lange tilværelse i 2. divisjon, førte høsten 2007 til forhandlinger med Løv-Ham med sikte på å slå sammen fotballavdelingene i de to klubbene. Hvis dette hadde blitt en realitet var målet et budsjett på minimum 15 millioner, en fordobling i forhold til Løv-Hams budsjett i 2007. Hensikten var å skape en organisasjon og et navn som skape et stabilt toppfotballag, og som på sikt også kunne spille seg opp i Tippeligaen. Forsøket strandet da det ikke ble oppnådd tilstrekkelig flertall på det ekstraordinære årsmøtet i Fyllingen.
Høsten 2011 ble det på nytt forhandlinger om sammenslåing av klubbene. Den 28. september vedtok årsmøtene i begge klubbene sammenslåingen. Den nye klubben fikk navnet FK Fyllingsdalen og sammenslåingen ble satt i verk den 1. januar 2012.
Serieplasseringer
Grønt markerer opprykk, mens rødt er nedrykk.
Kjente spillere
Samtlige spillere har senere spilt for.
Clickair
Clickair er et spansk lavprisflyselskap med hovedbase ved Barcelona internasjonale lufthavn i Barcelona, Catalonia. Selskapet flyr fra spanske byer til over 40 destinasjoner i Europa. Clickair har også baser i Málaga, Sevilla og Valencia.
Selskapet starta flygningene sine 1. oktober 2006. Det het opprinnelig «Catair», en kombinasjon av de to orda CATalonia og AIR.
Benjamin Hornigold
Hornigold er mest kjent for å ha operert sammen med Edward Teach, bedre kjent som Svartskjegg. Sammen plyndret de skip og byer langs den nordamerikanske østkysten og i Karibien.
I 1717 skilte Teach og Hornigold lag og Hornigold seilte til New Providence. Etter at Woodes Rogers ble utnevnt som guvernør av Bahamas, brukte Hornigold amnestiet som ble utskrevet av Kong Georg I til alle pirater i 1717. Hornigold ble ansatt som pirat-jeger, for å få bukt med blant annet piratene Stede Bonnet og Charles Vane.
Hurdal
Topografi
I Hurdal finnes 8 av de 10 høyeste toppene i Akershus. Fjellsjøkampen (812 moh.) i Hurdal er den høyeste toppen i Akershus.
Innsjøer i Hurdal
Hurdalssjøen er kommunens største innsjø og såvel kommunesenteret som en stor del av gårdsbebyggelsen ligger ved denne sjøen. Den ligger 175 moh., største dyp er 59 m. 13 fiskearter lever i sjøen. Gjedde er en dominerende art.
Klima
Hurdal har innlandsklima med kalde vintrer og varme somre.
Naturvern
Fjellsjøkampen naturreservat ligger nordligst i kommunen og strekker seg inn i Østre Toten i Innlandet.
Samfunn
I Hurdal, på Gjøding gård (tidligere Hurdal prestegård), finnes Hurdalsjøen Økologiske Landsby BA.
Normisjons misjonsskole Gå Ut Senteret lå tidligere i Hurdal, sørøst for kommunesenteret.
Næringsliv
Hurdal er en kommune der skogdrift ved siden av jordbruk har vært viktigste næring. I dag er lønnsarbeid utenfor kommunen viktigst, og Hurdal nyter godt av kort vei til Gardermoen og de ringvirkninger hovedflyplassen har for næringslivet på Øvre Romerike.
Kulturminner
Av de ca. 120 fornminnene som finnes i Hurdal er det fangstgroper det finnes flest av. I tillegg er det gjort funn av økser fra steinalderen, blant annet en skafthullsøks ved Bjørnstad. Det er også gjort funn av pilespisser og øks fra jernalderen.
Hurdal Glassverk
Hurdal glassverk er et kulturminne av nyere tid og ble oppført med bakgrunn i Christian VI's planer fra 1739 om å gjøre Norge til et velstående land. Lokaliseringsfaktoren for glassproduksjon på denne tiden var skog. Glassverket lever videre i form av lokale stedsnavn i kommunen. I dag ligger Hurdal Verk folkehøgskole der det gamle glassverket lå.
Utredet kommunesammenslåing
Kommunen utredet sammenslåing med Ullensaker, selv om de to kommunene ikke har felles grense.
Regjeringsforhandlinger
Etter stortingsvalget 2021 forhandlet Arbeiderpartiet og Senterpartiet om en politisk plattform for Jonas Gahr Støres regjering på Hurdalsjøen hotell i Hurdal, og de presenterte den som Hurdalsplattformen 13. oktober 2021.
Tjust
Tjust var et av de små folklandene i middelalderen, mange av landene kom senere til å bli landskapet Småland.
I middelalderen var det delt i to herreder, Norra Tjusts härad og Södra Tjusts härad. Men som oftest var begge herredene forent i et tinglag med tingsted i Gamleby.
Tjust eller Tjustbygden er idag nærmest synonymt med Västervik kommune men det historiske området omfattet også de sørlige delene i kommunene Åtvidaberg og Valdemarsvik samt Locknevi forsamling i Vimmerby kommune.
Navnet
Hvor navnet Tjust kommer fra er det ingen som med sikkerhet vet. En teori som virker sannsynlig er at det er synonymt med det fornskandinaviske ordet «thiod»; «folk» som i «Svithjod»; svearnas folk. Etymologiskt er det et ord som finnes i mange indoeuropeiske språk, som betyr «tysk». «Tysk» kan også herledes til «thiod» såsom også det italienske ordet for tysk, «tedesco». Tjust uttales med langt 'u'.
Amr Elnady
Amr Elnady (også skrevet Amr El Nady, født 4. juni 1975) er en egyptisk syklist. Han representerte Egypt under OL i 2000, hvor han kom på 36.-plass i temporittet, og har vunnet det egyptiske etapperittet Tour d'Egypte sammenlagt to ganger.
Tjust
Geografi
Området er særpreget og skiller seg fra øvrige deler av Smålandskysten. Landskapet domineres av et flertal langstrukne sprekker som strekker seg gjennom området og bilder lange havviker. I gamle dager dro folk sine båter over de smale landtungene mellom vikene. Disse snarveiene mellom vannene ble kallet ed. Ordet ed forekommer i flere av bygdens navn, som Hjorted, Östra Ed og Edsbruk. Mellom sprekkdalene ligger store skogområden med innslag av fjellknauser. Dette gjør at store deler av området er lite egnet til jordbruk.
Regional tilhørighet
Tjustbygden er det området som ligger mest avskilt fra øvrige bygder i Småland og har tradisjonelt hatt minst like mye samrøre med Östergötland som med Småland. Dette gjelder også i modernere tid da sjøtransport har fått en alt mindre betydning i forhold til veitransport. Avstanden til Linköping er betydelig kortere en til de større smålandske byene Kalmar og Växjö.
Et tydelig tegn på Tjusts langvarige orientering mot nord er bygdens særpregede dialekt. Dialekten er i lingvistisk mening ikke en småländsk dialekt, men mer en variant av den östgötske dialeketen.
Jakiv Hodorozja
Jakiv Hodorozja (født 18. mai 1993) er en ukrainsk tidligere kunstløper. Han representerte landet sitt under Vinter-OL 2014 i Sotsji, der han ble nummer 20 i singel.
Erik Holmberg
Holmberg spilte hele karrieren for Fredrikstad (FFK) og vant NM i 1950 og vant hovedserien 1948–49, 1950–51, 1951–52 og 1953–54.
Etter endt karriere tok Holmberg over som trener for FFK i 1956-1957 og vant både cup og serie i sitt første år. Han var trener i ytterligere to sesonger. I 1962 tok han over som trener etter at klubbens østerrikske trener Ferdinand Schaffer trakk seg midt i sesongen. I 1965 steppet han inn som trener etter at den engelske treneren Frank Soo gikk av. I årene 1966-68 var Holmberg trener for Østsiden IL.
Odd-Bjørn Fure
Odd-Bjørn Fure (født 5. februar 1942 på Stadlandet, død 22. desember 2022 ) var en norsk historiker som særlig spesialiserte seg på okkupasjonshistorie. Han var sentral i opprettelsen av, og var den første direktøren ved Senter for studier av Holocaust og livssynsminoriteter (HL-senteret) i Oslo.
Hans doktorgradsavhandling i historie fra 1984 handler om norsk arbeiderbevegelse 1918–1920.
Fure var professor i moderne historie ved Universitetet i Bergen fra 1998 til 2002, da han tiltrådte som leder og forskningsdirektør ved Senter for studier av Holocaust og livssynsminoriteter (Holocaust-senteret/HL-senteret). Han var direktør ved HL-senteret fra 2003 til 2012. Fure var spesialist på forskning på folkemord, samt moderne tysk og europeisk historie.
I 1997 var Fure engasjert i Irving-debatten mot Hans Fredrik Dahl om hvorvidt historiker og holocaust-benekteren David Irvings bøker kunne brukes som etterrettelige faglige fremstillinger av andre verdenskrigs historie. Etter dommen mot Irving i en injuriesak som Irving hadde anlagt mot Deborah Lipstadt, innrømmet Dahl at hans vurderinger av Irvings bøker bygde på feilaktig grunnlag.
NM i ishockey 2005
NM i ishockey 2005 var det 66. norgesmesterskapet i ishockey.
vant sitt 23. norgesmesterskap etter å ha vunnet finalen 4–1 i kamper mot.
Katarina Karlsdatter
Katarina Karlsdatter (Gumsehuvud) (født 1418 ?, død 7. september 1450) var datter av Karl Ormsson (Gumsehuvud). Gjennom sitt ekteskap med Karl Knutsson Bonde var hun dronning av Sverige og Norge (1448–1450).
Hun giftet seg med Karl Knutsson Bonde den 5. oktober 1438 i Stockholm, da han var Sveriges riksforstander. Da han senere ble konge sommeren 1448 ble hun kronet til dronning i Uppsala domkyrka den. 2. juli 1448.
Karl Knutsson Bonde ble hyllet som konge i Norge i oktober 1449 og kronet i Trondheim kort tid etter. Katarina ble imidlertid ikke kronet i Norge og hun kom heller aldri til landet. Året etter døde hun av pest og ble gravlagt i Vadstena klosterkyrka. Gravstenen eksisterer den dag i dag (2023).
I løpet av de årene Katarina var gift fødte hun ni barn og mange av dem døde som spedbarn.
Grottesangen
Grottesangen (norrønt Grottasöngr ) er et dikt eller kjempekvad om jotunmøyene Fenja og Menja som kong Frode i Gammel Lejre i Danmark tvinger til å kverne gull for ham på kverna Grotte. I sin griskhet nekter danskekongen dem hvile og søvn, og de tar hevn ved å kverne ulykke for ham mens de kveder frem Grottesangen. De kverner en hær, og sjøkongen Mysing dreper Frode; men Mysing er ikke bedre enn Frode, han setter dem til å kverne frem salt. De kverner så mye at skipet hans synker, og derfor er havvannet salt. Av historien dannet skaldene «Frodes mel» som kjenning for «gull».
Diktet blir stundom regnet med blant de andre Edda-kvadene i den poetiske Edda (den eldre Edda), ettersom Grottesangen er inkludert i manuskripter som er yngre enn Codex Regius. Tradisjonen er også bevart i ett av manuskriptene i Snorre Sturlasons Prosa-Edda (den yngre Edda) sammen med en forklaring av innholdet og dens sammenheng.
Myten er bevart i norsk tradisjon, også i senere utgaver som Kverna som står og maler på havets bunn som forklaring på hvorfor havet er salt, nedtegnet av Peter Christen Asbjørnsen og Jørgen Moe og gjengitt i Norske Folkeeventyr, utgitt i årene 1841-44.
Grottesangen fikk fornyet sosial og politisk betydning i Sverige på siste halvdel av 1800-tallet da Viktor Rydberg brukte det norrøne diktet som bakteppe for Den nya Grottesången der han refset samfunnet for arbeidernes vanskelige kår. Rydberg skriver også om verdenskvernen i Fädernas gudasaga (1887) med referanse til kvernen Grotte, som han tolker som en del av verdens skapelse hvor den maler kjøttet til Yme, urjotnen i norrøn mytologi, om til jord. Av denne molden skapes gudene og verden.
Poetiske Edda
Selv om Gottesangen ikke opprinnelig var en del av Codex Regius, ble den inkludert i mange senere utgaver av den poetiske Edda (den eldre Edda). Grottesangen kvedes av trellkvinnene Fenja og Menja, ført til Sverige av den danske konge Frode, sønn av Fridleiv. De sliter ved en magisk kvernstein som kverner frem gull for kongen. De får ingen hvile eller søvn å snakke om: «Dei korkje fred / eller fagnad unntest / før ljomande mål / av møyar lyddest.» Kong Frode får vite at de er av jotneslekt. Pikene lister opp sine tidligere dåder, blant annet å ha flyttet et fjell, og røper at det var de som skapte den kvernsteinen de nå er lenket til. De hevder også å ha gått mot en hær i Sverige og nedkjempet berserker, «knekket skjold», støttet krigere og forkastet et kongsemne til fordel for et annet. Nå kverner de frem en hær med kvernsteinen, for de er ennå ikke «varme av blodet til drepte menn». De kverner til skaftet på kvernen brytes av. De anroper Rolf Krake, Yrsas sønn, om å hevne på kong Frode at Halvdan ble drept: I raseri kvernet møyene så kvernen brøt sammen, og steinen gikk i to. Hæren deres stod klar, og sangen avsluttes:
Prosa-Edda
Snorre forteller i Prosa-Edda (den yngre Edda) at sagnkongen Skjold styrte det landet som i dag kalles Danmark. Skjolds sønn Fridleiv (Friðleifr) hadde igjen en sønn som het Frode (Fróði) som var konge på den tid da Augustus hadde erklært fred på jorden, og den kristne guden Jesus var født. Den samme freden hersket i «Norderlanda» (Norden), men her ble den kalt for «Frodes fred», og Frode ble kalt for Fred-Frode. I Norden var det så fredelig at ingen mann skadet en annen, selv om han møtte sin fars eller brors drapsmann, fri eller bundet. Ingen var tyv eller ransmann, og en gullring kunne derfor ligge på heden i Jalang (dvs. Jelling i Jylland) i lang tid uten å bli tatt.
Kong Frode besøkte Svitjod og den svenske kongen Fjolne, og kjøpte med seg to «store og sterke» trellkvinner, Fenja og Menja. I Danmark var det to kvernsteiner så enorme at ingen hadde klart å rokke dem, men om noen klarte det, kunne de kverne frem hva det skulle være. Kvernen ble kalt for Grotte (Grótti), og Frode hadde skaffet den fra en mann som ble kalt Hengekjeft (Hengikjopt).
Frode lenket Fenja og Menja til kvernen og beordret dem til å kverne frem gull, fred og lykke for ham. Han ga dem ikke mer hvile eller søvn enn det tok å fremsi et kvad eller tiden mellom gjøkens ko-ko. Som hevn begynte Fenja og Menja å kvede Grottesangen, og før de var ferdige, hadde de malt fram en hær mot Frode. Samme natten kom sjøkongen Mysing og drepte Frode, og slik endte Frodefreden.
Mysing tok med seg Grotte og dessuten Fenja og Menja, som han beordret til å male salt. Ved midnatt spurte de om ikke Mysing hadde nok salt, men han ville ha mer. De malte så mye at skipet hans sank. «I havet var det sidan ein svelg der sjøen fell ned i kvernauga». Derfor er havet salt.
Svelget og Grotte
Snorres bemerkning om at det var siden «et svelg der hvor sjøen falt ned i kvernøyet» kan ha vært en hyppig sitert referanse benyttet til å forklare kjente og skremmende naturfenomener. Nordvest for Skottland ved Pentlandsfjorden er farvannet kjent som svært vanskelig, spesielt rundt den lille øya Stroma i det som kalles for the Swelchie, en forvanskning av ordet «svelg» som her viser til en malstrøm. Stedet beskrives i Orknøyingenes saga, og sagnet om kvernen Grotte kan være knyttet til det. Orknøyingenes saga beskriver i kapittel 74 at Orknøyenes jarl Pål Håkonsson ble tatt til fange en gang på 1130-tallet av Svein Åsleivsson som fraktet fangen til det skotske fastlandet:
Trekasse
Ei trekasse er en boks med lokk som er snekret av trematerialer for bruk ved forsendelse og transport av varer. Trekasser har dimensjoner som passer innholdet med egnet fasong og størrelse. Lokket er festet med spiker og åpnes med brekkjern. Hvis transporten gjør det nødvendig kan kasser også lukkes kraftigere med båndjern. Store trekasser kan ha en fasong som gjør det mulig å flytte dem med jekketralle eller løfte dem med truck. Ved løfting med talje eller heisekran brukes løftestropper. Små kasser som kan bæres har vanligvis håndtak på sidene. Innvendig brukes vanligvis fyllmasse eller støtdempende materiale av bølgepapp, isopor, bobleplast, halm eller treull.
Ved transport merkes trekasser med avsenders og mottakers navn og adresse, og også med antall kolli i forsendelsen. Merkingen kan også skje på en måte som ikke forteller direkte hvem avsender og mottaker er.
Bully
Bully kan vise til:
Sund i Lofoten
Sund er et fiskevær som ligger i Flakstad kommune i Nordland. Tettstedet med omkring 100 fastboende ligger sydvest på Flakstadøya, og fiskeværet regnes som et av Lofotens eldste. Ved havnen ligger det privateide Sund Fiskerimuseum, og et mekanisk verksted og slip.
Johnny Clegg
Johnny Clegg (født 7. juni 1953, død 16. juli 2019 i Johannesburg ) var en sørafrikansk musiker som spilte og opptrådte med bandene Juluka og Savuka.
Clegg var en viktig figur innenfor sørafrikansk populærmusikk, med sanger som blander tekster på zulu og engelsk og med afrikanske og ulike vesteuropeiske musikkstiler. Som ung, i de tidlige stadier av den musikalske karrieren, kombinerte Clegg musikk med studiet i antropologi, et emne som han også underviste i en periode ved University of the Witwatersrand i Johannesburg, hvor han var påvirket blant annet av arbeidet til David Webster, en sosialantropolog som ble myrdet i 1989. Clegg dannet det første prominente rasemessig blandede sørafrikanske bandet. Clegg og hans band var i stand til å turnere til flere land i Europa og Nord-Amerika, og hadde to platina- og fem gullalbum, og ble en internasjonal suksess. Bandet ble oppløst i 1986.
Clegg ble i 2012 tildelt Ikhamanga-ordenen i sølv.
Bernardo de Gálvez
Bernardo de Gálvez y Madrid, markgreve av Gálveztown og greve av Gálvez (spansk: Bernardo de Gálvez y Madrid, vizconde de Gálveztown y conde de Gálvez, født 23. juli 1746, død 30. november 1786), var en spansk militærleder og general over de spanske styrkene i Ny-Spania som tjente som guvernør i Louisiana og guvernør i Cuba. Han tilbrakte de siste to årene av sitt liv som visekonge av Ny-Spania og etterfulgte dermed sin far, Matías de Gálvez y Gallardo, som hadde vært visekonge før ham.
Gálvez hjalp USA i den amerikanske uavhengighetskrigen. Galveston i Texas og flere andre steder er oppkalt etter ham.
.su
.su var Sovjetunionens nasjonale toppnivådomene (ccTLD) for internett. Toppnivådomenet er imidlertid fortsatt i bruk, selv om Sovjetunionen ikke lenger eksisterer, og administreres nå av det Russiske institutt for offentlige nettverk.
Bernardo de Gálvez
Tidlige år
Gálvez ble født i Macharaviaya, en fjellandsby i provinsen Málaga i Spania 23. juli 1746. Han studerte militærvitenskap ved Academia de Ávila og deltok i krigen mot Portugal hvor han ble forfremmet til løytnant. Han ankom Ny-Spania i 1762. Han kjempet som kaptein mot apasjene med sine ópata-indianske allierte. Han ble såret mange ganger, flere av dem var alvorlige. Han ble forfremmet til kommandant over styrkene i Nueva Vizcaya y Sonora i 1770.
.su
I 2001 opplyste forvalterne av domenet at de ville begynne å motta nye .su-registreringer, men det er uklart hvorvidt denne handlingen er i samsvar med ICANNs retningslinjer.
Bernardo de Gálvez
Tidlige år
I 1772 returnerte han til Spania sammen med sin onkel, José de Gálvez. Senere ble han sendt til Pau i Frankrike med Cantabria-regimentet. Der lærte han seg fransk, noe han fikk god nytte av da han ble guvernør i Louisiana. Han ble overført til Sevilla i 1775 og deltok i det katastrofale felttoget til O'Reilly til Alger. Gálvez ble selv alvorlig såret. Etter at han erobret festningen som bevoktet byen, ble han forfremmet til oberstløytnant. Han ble så professor ved militærakademiet i Avila.
.su
Nye .su-registreringer koster USD 100.
Bernardo de Gálvez
Spansk guvernør i Louisiana
Han ble sendt til Louisiana i 1777 som oberst og interimguvernør over provinsen. Dette var det store territoriet som senere ble Louisiana-kjøpet. Det ble gitt til Spania av Frankrike i 1763 som kompensasjon for tapet av Florida til britene. Han ble forfremmet til brigadegeneral i 1779. Han giftet seg med Marie Felice de Saint-Maxent Estrehan i 1777, en ung enke. De fikk tre barn, Miguel, Matilde og Guadalupe.
Han praktiserte en anti-britisk politikk som guvernør og gjennomførte tiltak mot britisk smugling og promoterte handel med Frankrike. Han etablerte også frihandel med Cuba og Yucatán. Han grunnla Galvez Town i 1778 og promoterte kolonisering av Nueva Iberia.
Den amerikanske revolusjon
Han gjennomførte et vellykket felttog og beseiret de britiske kolonistyrkene ved Manchac, Baton Rouge og Natchez i 1779. Slaget ved Baton Rouge den 21. september frigjorde den nedre Mississippi-dalen fra britiske styrker og fjernet trusselen mot hovedstaden i Louisiana, New Orleans. I 1780 tok han tilbake Mobile fra britene i beleiringen av Fort Charlotte.
Hans viktigste militære seier over de britiske styrkene skjedde den 9. mai 1781 da han angrep og tok Pensacola, den britiske hovedstaden i West Florida. Han erobret den britiske marinebasen New Providence i Bahamas i 1782.
Felttoget til Gálvez fra amerikansk synspunkt nektet britene muligheten til å omringe de amerikanske opprørerne fra sør og opprettholdt en livsviktig forsyningslinje. Gálvez hjalp også de amerikanske revolusjonære med forsyninger og soldater, mye av dette gikk gjennom mellommannen og opprøreren Oliver Pollock.
Gálvez var personlig en beundrer av de amerikanske revolusjonære. Han var blant dem som skrev utkastet til betingelsene i Versaillesavtalen (1783) som gjorde slutt på krigen. Gjennom avtalen fikk Spania offisielt tilbake East og West Florida fra britene.
Visekonge i Ny-Spania
Gálvez reiste tilbake til Spania i 1783 og kjempet i felttoget i Nederland. Året etter ble han sendt tilbake til Karibia, denne gang som guvernør og generalkaptein i Cuba. Kort tid etter at han ankom Havanna døde hans far, Matías de Gálvez y Gallardo, som da var visekonge i Ny-Spania. Gálvez ankom Veracruz den 26. mai 1785 og gjorde sine formelle ankomst til Mexico by i juni der han ble visekonge.
To store katastrofer skjedde under hans administrasjon, kulden den 27. august 1785 førte til hungersnød og pesten i 1786. Under hungersnøden donerte han 12 000 pesos av sin arv og 100 000 pesos han skaffet fra andre kilder til å kjøpe mais og bønner til befolkningen. Han gjennomførte også tiltak for å øke landbruksproduksjonen i fremtiden.
Han rekonstruert slottet Chapultepec som hadde stått forlatt. Han begynte å installere gatelys i Mexico by og konstruksjonen av tårnene til katedralen. Han fortsatte å arbeide på hovedfartsåren til Acapulco og gjennomførte tiltak for å redusere misbruket av indiansk arbeid på prosjektet. Gálvez dedikerte 16% av inntekten fra lotteriet og andre spill til veldedighet. Vitenskapen ble fremmet i kolonien ved å sponse ekspedisjonen til Martín Sessé y Lacasta og Vicente Cervantes. Denne ekspedisjonen sendte en omfattende katalog over de forskjellige plantene, fuglene og fiskene som fantes i Ny-Spania til Spania.
Ved en anledning, da visekongen reiste til hest mot for å møte audienciaen (ifølge hans egen rapport), traff han på en avdeling soldater som eskorterte tre kriminelle til galgen. Han stoppet hengingen og satte de kriminelle senere fri.
Han reiste rundt i byen i en åpen vogn trukket av to hester, deltok på tyrefekting, pilegrimsreiser og offentlige fiestaer og ble vanligvis ønsket velkommen med applaus. Audiencaen, derimot, så ikke like velvillig på visekongen. De mistenkte Gálvez sin popularitet og fryktet at han ville følge amerikanernes eksempel og erklære Ny-Spanias uavhengighet. Audieciaen formidlet denne mistanken til Madrid, og kongen gav Gálvez en kraftig reprimande. Han ble melankolsk og usosial.
Han ble syk og ble sengeliggende. 8. november 1786 gav han alle sine lederfunksjoner unntatt generalkaptein til audienciaen. Han døde 30. november i Tacubaya (nå del av Mexico by). Rykter ville ha det til at han ble forgiftet av sine fiender med domstolenes godkjennelse. Han ble lagt til hvile i kirkegården San Fernando i kjernen av Mexico by.
Han etterlot seg noen skrifter, inkludert Ordenanzas para el Teatro de Comedias de México og Instrución para el Buen Gobierno de las Provincias Internas de la Nueva España.
Gamleby (Västervik kommune)
Gamleby er et tettsted i Västervik kommune i Kalmar län i landskapet Småland i Sverige. I 2010 hadde tettstedet 2 775 innbyggere.
Gamleby ligger cirka 25 kilometer nordvest for Västervik. Navnet betyr den gamle byen og henspiller på at stedet ligger på plassen der Västervik opprinnelig lå.
Fabian Gottlieb von Bellingshausen
Fabian Gottlieb Thaddeus von Bellingshausen (russisk Фаддей Фаддеевич Беллинсгаузен; Faddei Faddejevitsj Bellinsgauzen) (født på Saaremaa, Estland, død  i Kronsjtadt, Russland) var en tyskbaltisk russisk sjøfarer og admiral, og er kreditert å være den første som observerte det antarktiske kontinent.
I 1819 iverksatte den russiske Tsar Aleksander I en ekspedisjon til Sørishavet under ledelse av Bellingshausen. Bellingshausen dro ut fra Kronsjtadt ved St. Petersburg med orlogssluppen «Vostok» og støtteskipet «Mirnyj» i juli 1819. Reisen gikk først innom København og Portsmouth før de fortsatte sørover til Rio de Janeiro. Fra Rio de Janeiro gikk turen nokså direkte sørover mot Sør-Georgia og Sør-Sandwichøyene. Ekspedisjonen krysset polarsirkelen 26. januar 1820 og kom til farvannet utenfor Dronning Maud Land 27. januar. Posisjonen ble oppgitt å være. Det betyr at Bellingshausen var omtrent 30 km fra land, og mest sannsynlig kunne se iskanten. Bellingshausen oppga imidlertid ingen direkte opplysninger om observasjon av fastland, kun posisjoner og meteorologiske observasjoner. Briten Edward Bransfield og amerikaneren Nathaniel Palmer kan også ha vært de første til å observere Antarktika, henholdsvis 30. januar og 16. november samme år.
Ekspedisjonen foretok deretter en seiling rundt hele Antarktis, den første siden James Cooks ekspedisjon 1772–75. 11. januar 1821 oppdaget han Peter I Øy, som han oppkalte etter tsar Peter den store.
Bellingshausen returnerte til Russland 4. august 1821. Han deltok i den russisk-tyrkiske krigen 1828–29 og oppnådde admirals grad. I 1839 ble han utnevnt til krigsguvernør i Kronsjtadt.
Eskild Jensen
Eskild Jensen (født 28. april 1925 i Oslo, død 1. april 2013) var en norsk sosialøkonom som var statssekretær for statsminister Odvar Nordli fra 1976 til 1980. Fra 1980 til 1992 var han veidirektør. I hans tid som veidirektør ble miljøspørsmål mer sentrale enn før. Jensen opprettet «Veidirektørens pris for vakre veier». Han har også hovedæren for at Norsk vegmuseum ble bygd. Han var også med på å lansere planen om en bomring rundt Oslo for å bedre hovedstadens trafikkforhold. Han gikk av som veidirektør i 1992.
Krigsfangenskap
Fra april 1942 til april 1943 var han fengslet på Grini, resten av krigen var han fange i den tyske konsentrasjonsleiren Sachsenhausen utenfor Berlin. Grunnen var at han spredte en selvlaget avis, BBC Norwegian Service, basert på opplysninger fra illegal radiolytting. 17 år gammel ble han tatt og forhørt med tortur av Gestapo. Etter fangenskapet i Tyskland kom han tilbake til Norge med de hvite bussene fra det svenske Røde Kors. Han har siden deltatt som tidsvitne på skolereiser til Sachsenhausen og Auschwitz. Han har også sittet i styret for organisasjonen Hvite busser.
Utdanning og tjeneste
Etter krigen studerte Jensen sosialøkonomi. I studietiden hadde han 1948-1951 halvdagsjobb som pressesekretær på Statsministerens kontor. Han tok embetseksamen i 1952 og studerte deretter ved Harvard University i USA. Han ble så ansatt i Finansdepartementets økonomiske avdeling. Han var økonomisk rådgiver i Norges delegasjon ved NATO og OECD i Paris 1959–62, og 1962–74 ledet han planavdelingen og var stedfortredende direktør i NORAD. Fra 1974 var han ekspedisjonssjef i Samferdselsdepartementet og leder for utredningsavdelingen.
Verv
Etter at han ble pensjonist, har han blant annet arbeidet med å oppspore personer med ukjent oppholdssted for Frelsesarmeen.
Remigijus Šimašius
Remigijus Šimašius (født 12. januar 1974 i Tauragė) er en litauisk jurist, liberal politiker og borgermester i Vilnius.
Šimašius arbeidet for Litauens institutt for det frie marked fra 1995–2008, fra 2001–06 var han også medlem av Vilnius' byråd. I årene 2008–12 tjente han som justisminister i sentrum-høyreregjeringen og arbeider nå (2015) i parlamentets økonomiske komité. I 2015 tiltrådte han som Vilnius' borgermester.
Jennifer
Jennifer er et opprinnelig kornisk kvinnenavn avledet av det walisiske kvinnenavnet Gwenhwyfar. Navneleddet gwen betyr «lys» og hwyfar betyr «glatt».
Utbredelse
Jennifer var et populært navn i England fra 1940-årene til 1980-årene.
Jennifer har vært et populært navn i USA siden 1960-årene.
Jennifer har navnedag i flere land i Norden:
Kjente personer med navnet
Personene i listen er ordnet kronologisk etter fødselsår.
Eksterne lenker
Jenny Jennifer Ginevra (nome) Dzsenifer Ginewra (imię)
Friidrett under Sommer-OL 1980
Friidrett i Sommer-OL 1980 ble avviklet på Lenin-stadion i Moskva med 38 øvelser mellom 24. juli og 1. august.
Martin Gould
Martin Gould (født 14. september 1981 i Pinner, London) er en engelsk snookerspiller.
Gould vant i 2002 det engelske amatørmesterskapet i snooker og kom samme år til semifinalen i det europeiske mesterskapet.
Han startet på main touren i 2003/2004-sesongen, men falt ut av denne etter kun en sesong. Hans beste prestasjon kom i kvalifiseringen til verdensmesterskapet, men han klarte ikke å kvalifisere seg til hovedturneringen. Deretter vant han sitt andre engelske amatørmesterskap i 2007 og returnerte til main touren for 2007/2008-sesongen. Etter sesongen var han rangert blant de 64 beste i verden.
Den påfølgende sesongen kvalifiserte han seg til UK Championship og Welsh Open. I sistnevnte slo han Stephen Hendry 5–3 og nådde en åttendedelsfinale for første gang i karrieren. Gode resultater gjennom sesongen gjorde han at han steg på verdensrankingen til en plass innenfor de 48 beste, hvilket medførte at han trenger å vinne to kamper for å kvalifisere seg til turneringer.
Han kvalifiserte seg til VM for første gang i 2009, men tapte da i første runde. Året etter var han igjen kvalifisert og slo Marco Fu 10–9 i første runde, før han tapte for Neil Robertson med 12–13, etter å ha ledet med 6–0, 11–5 og 12–10.
Pista Fiames
Pista Fiames er en tidligere skøytebane i den italienske vintersportsbyen Cortina d'Ampezzo. Den lå 1401 moh. og hadde naturis. Banen var en periode kjent som en bane som under gode forhold kunne gi rekordis. 28. januar 1969 satte Dag Fornæss verdensrekord her på 3 000 m med tiden 4.17,4, og ble samme dag notert for (uoffisiell) verdensrekord i Liten firkamp.
Banen ble åpnet i 1928 og stengt på 1980-tallet. Det ligger i dag en fotballbane der skøytebanen lå.
NM i ishockey 1952
NM i ishockey 1952 var det 13. norgesmesterskapet i ishockey.
vant sitt tredje norgesmesterskap.
.cs
.cs var i mange år Tsjekkoslovakias nasjonale toppnivådomene (ccTLD) for Internett. Da landet ble delt i Tsjekkia og Slovakia i 1993, fikk de to landene sine egne nasjonale toppnivådomener, henholdsvis .cz og .sk. Toppnivådomenet .cs ble gradvis utfaset, og ble slettet en gang rundt januar 1995.
.cs er det mest brukte toppnivådomene som noensinne er blitt slettet. Statistikk fra RIPE Network Coordination Centre vise at selv i juni 1994, etter en stor del av konverteringen til .cz og .sk var gjennomført, hadde .cs fremdeles over 2.300 servere. Til sammenligning så hadde andre slettede domener (.nato og .zr) sannsynligvis aldri et tosifret antall.
Flimmerdyr
Flimmerdyr, også kalt ciliater, infusjonsdyr eller infusorier, er en gruppe frittlevende organismer som finnes i alt næringsrikt vann. De beveger seg med en rekke utvekster – cilier.
.cs
Deretter ble CS ISO 3166-1 koden for Serbia og Montenegro (Srbija i Crna Gora på serbisk). Men Serbia og Montenegro er nå delt i to stater, og de er blitt tildelt separate ISO 3166-1 koder, RS for Serbia og ME for Montenegro. .cs ble aldri brukt av Serbia and Montenegro som et ccTLD. For tiden bruker både Serbia og Montenegro fremdeles .yu som sitt ccTLD, til de nye domenene, henholdsvis .rs og .me, blir aktive.
Torstein Tollefsen
Torstein Theodor Tollefsen (født 15. august 1953) er en norsk professor i filosofi ved Universitetet i Oslo.
Tollefsen tok doktorgraden i 2000 med en avhandling om The Christocentric Cosmology of St Maximus the Confessor («Maksimos bekjennerens Kristus-sentrerte kosmologi»). Han er spesialist på de greske kirkefedrenes filosofi i perioden 300–900 e.Kr. Sammen med Henrik Syse og Rune Fritz Nicolaisen har han skrevet en lærebok i filosofi, Tenkere og ideer. Han er ortodoks kristen og maler selv ikoner.
Frans II av De to Sicilier
Han var sønn av Ferdinand II av De to Sicilier og Maria Kristina av Savoia. 8. januar 1859 ble han gift med hertuginne Marie Sophie av Bayern. Deres eneste datter, Cristina, levde bare tre måneder (24. desember 1869–28. mars 1870).
Konge av De to Sicilier
Frans etterfulgte ved Ferdinands død i 1859 faren som konge av De to Sicilier. Han utnevnte straks Carlo Filangieri til statsminister. Han rådet kongen til å akseptere en allianse med Kongeriket Sardinia som hadde blitt foreslått av Camillo Benso, conte di Cavour. 7. juni 1859 gjorde deler av sveitsergarden opprør, og mens kongen lovet å høre på klagene deres samlet general Nunziante andre tropper som omringet opprørerne og skjøt dem ned. Denne hendelsen førte til oppløsningen av hele sveitsergarden, dynastiets sterkeste støtte.
Cavour foreslo igjen en allianse for å dele Pavestaten mellom Piemonte og Napoli, med unntak av byen Roma, men Frans avviste idéen. Filangieri gikk sterkt inn for å vedta en konstitusjon, som han mente var den eneste måten å redde dynastiet på, og da kongen avviste dette gikk statsministeren av.
Garibaldi går i land
Samtidig arbeidet revolusjonære for å avsette huset Bourbon i Calabria og Sicilia, og Giuseppe Garibaldi planla en offensiv i sør. Det ble oppdaget en revolusjonær sammensvergelse på Sicilia, og opprørerne ble brutalt straffet. Da Garibaldi gikk i land på Sicilia i mai 1860 tok han likevel kontroll over øya med oppsiktsvekkende letthet.
Disse hendelsene førte til at Frans valgte å likevel gi en forfatning, men dette kunne ikke stanse urolighetene i monarkiet. Etter opptøyer i Napoli ble Liborio Romano ny regjeringssjef. Hæren og marinen var i full oppløsning, og Garibaldi avanserte nordover, og ble overalt mottatt av folket som frigjører. Etter lang nøling, og til og med en appell til Garibaldi, forlot Frans etter råd fra Romano Napoli den 6. september sammen med dronningen, hoffet, det diplomatiske korps (bortsett fra de franske og engelske ministrene), og søkte tilflukt i Gaeta, hvor en større del av hæren hadde blitt samlet.
Dagen etter inntok Garibaldi Napoli, der han ble entusiastisk mottatt og dannet en provisorisk regjering.
Viktor Emmanuel invaderer
Kong Victor Emmanuel II hadde i mellomtiden besluttet seg for å invadere Pavestaten, og etter å ha okkupert Romagna og Marche gikk han inn i Kongeriket Napoli. Garibaldis tropper beseiret de napolitanske rojalistene ved slaget ved Volturno 1. og 2. oktober 1860, mens piemonteserne tok Capua.
Ved slutten av 1860 var det bare Gaeta, Messina og Civitella del Tronto som holdt stand, og Garibaldi tok Messina før årsskiftet. Piemontesernes beleiring av Gaeta ble innledet 6. november. Både Frans og dronningen opptrådte under beleiringen verdig og med stort mot. Selv etter at den franske flåten, som hittil hadde vært garantien mot et angrep fra sjøen, ble trukket tilbake, holdt de stand. 12. februar 1861 kapitulerte Gaeta.
Frans blir avsatt
Etter kapitulasjonen ble kongeriket De to Sicilier innlemmet i Kongeriket Italia, og Frans II avsatt. I årene som fulgte levde Frans og Marie Sophie et omflakkende liv som kongelige uten kongerike i Østerrike, Frankrike og Bayern.
Frans døde i Arco i Nord-Italia i 1894. Hans hustru overlevde ham med 31 år og døde i München. Ved Frans' død ble hans halvbror prins Alfonso pretendent til tronen i kongeriket De to Sicilier.
Skriftgrad
Skriftgrad er den typografiske betegnelsen på skriftstørrelse. I typografisk sammenheng brukes gjerne bare betegnelsen grad. Skriftgraden er i dag normalt angitt i antall punkter, men tidligere brukte en navn på de forskjellige skriftgradene (se tabell). Et punkt i typografisk sammenheng er 0,376 mm.
For 12 punkters skrift er altså skriftgraden 12 punkter. Bøker som skal leses av voksne settes normalt i en skriftgrad på 10, 11 eller 12 punkter. Aviser og tidsskrifter bruker gjerne en skriftgrad på 7, 8 eller 9 punkter.
Kolofonsiden i bøker angir ofte hvilken grad og kegel (linjeavstand) som er brukt. Dette angis som skriftgrad-skråstrek-kegel, for eksempel «10/12» (uttales «ti på tolv»), som betyr 10 punkters grad på 12 punkters kegel. Den eldre betegnelsen for «10/12» er «korpus grad på cicero kegel».
En gefirt er en typografiske lengdeenhet som er lik skriftgraden.